**Kopsavilkums par informatīvo ziņojumu**

**par ministriju iesniegtajiem jauno politikas iniciatīvu pasākumiem**

**2014., 2015. un 2016.gadam**

Lai nodrošinātu 2014.gada valsts budžeta sagatavošanu, ministrijas sagatavoja un iesniedza Finanšu ministrijā un Pārresoru koordinācijas centrā jauno politikas iniciatīvu pieprasījumus, kurām tiek vērtēta atbilstība attīstības plānošanas dokumentiem. Finanšu ministrijā tika iesniegtas arī pārējās jaunās politikas iniciatīvas, tas ir, pieteikumi administratīvās kapacitātes stiprināšanas pasākumiem.

Saskaņā ar apstiprinātajiem kritērijiem ministriju iesniegtās JPI, kurām tiek vērtēta atbilstība attīstības plānošanas dokumentiem, tika izvērtētas, piešķirot katrai iniciatīvai punktu skaitu atbilstoši šādiem kritērijiem: (1) atbilstība nacionālajam attīstības plānam vai valsts aizsardzības koncepcijai, (2) atbilstība citiem attīstības plānošanas dokumentiem un Ministru kabineta rīkojumiem un protokollēmumiem, (3) atbilstība normatīvajiem aktiem, (4) atbilstība Deklarācijā par Ministru kabineta iecerēto darbību norādītajiem uzdevumiem, (5) jaunās politikas iniciatīvas vieta ministrijas iesniegtajā jauno politikas iniciatīvu sarakstā.

Jaunās politikas iniciatīvas, kurām tiek vērtēta atbilstība attīstības plānošanas dokumentiem, vērtēšanā kā būtiskākais kritērijs noteikts – priekšlikuma atbilstība Nacionālajam attīstības plānam un Valsts aizsardzības koncepcijai, kā to paredz Likuma par budžetu un finanšu vadību 16.¹ panta trešā daļa.

Ministriju un citu centrālo valsts iestāžu papildu finansējuma pieprasījumi kopā 2014.gadam veido 572,8 milj. latu, 2015.gadam – 754,7 milj. latu un 2016.gadam – 961,5 milj. latu. Ministrijas un citas centrālās valsts iestādes iesniedza pieprasījumus par finansējuma piešķiršanu jaunajām politikas iniciatīvām, kurām tiek vērtēta atbilstība attīstības plānošanas dokumentiem, par kopējo summu 2014.gadam – 506,9 milj. latu, 2015.gadam – 700,4 milj. latu un 2016.gadam – 912,4 milj. latu apmērā. Ministrijas un citas centrālās valsts iestādes iesniegušas pieprasījumus jaunajām politikas iniciatīvām – administratīvās kapacitātes stiprināšanas pasākumiem par kopējo summu 2014.gadam – 65,9 milj. latu, 2015.gadam – 54,3 milj. latu un 2016.gadam – 49,1 milj. latu. Ministriju iesniegtās jaunās politikas iniciatīvas, kurām tiek vērtēta atbilstība attīstības plānošanas dokumentiem, galvenokārt paredzētas NAP2020 noteikto mērķu realizācijai (56% no kopēja JPI, kurām tiek vērtēta atbilstība attīstības plānošanas dokumentiem, skaita), Valsts aizsardzības koncepcijai – 12% no kopēja skaita, savukārt pārējās jaunās politikas iniciatīvas, kurām tiek vērtēta atbilstība attīstības plānošanas dokumentiem, veido 32%.

Finanšu ministrs A.Vilks

29.07.2013

322

I.Bule 67083912, e-pasts: bule.ilze@fm.gov.lv,

A.Osipova 67095802, e-pasts: anzelika.osipova@fm.gov.lv